Beurtkrag Sondag toegepas ‘om reserwes op te bou’Argieffoto Eskom het in ŉ verklaring gesê fase 2-beurtkrag is om 08:00 Sondagoggend ingestel en sal tot 22:00 toegepas word. “Dit is weens ŉ verhoging in die vraag na elektrisiteit en ŉ tekort aan opwekkingskapasiteit,” het die kragvoorsiener gesê. “Ons sal ook hierdie tyd gebruik om reserwes vir die komende week op te bou.” Eskom het beklemtoon dat enige onverwagte veranderinge op die kwesbare en beperkte kragstelsel tot beurtkrag op kort kennisgewing kan lei.